QORTI ĊIVILI PRIM' AWLA ONOR IMĦALLEF DR FRANCESCO DEPASQUALE LL.D. LL.M. (IMLI) Seduta ta' nhar it-Tlieta Burmarrad, San Pawl il-Baħar (15) ta' Diċembru 2020 Ċitazzjoni Nru 1082/2020 FDP JTS Trading Limited (C-68219) Vs Ian Paul Borg Saydon (ID 079556M) Il-Qorti:- Rat ir-rikors maħluf ippreżentat mis-soċjeta' rikorrenti fis-17 ta' Novembru 2020 u maħluf minn Jurgen Lee Alshlash, fejn talbet is-segwenti: Illi s-socjeta' rikorrenti biegħet u ssupliet lill-intimat merkanzija konsistenti f'għamara (inkluż kċejjen, kmamar tas-sodda u wall-units) u rrendietlu diversi servizzi konsistenti fl-installazzjoni ta' għamara, għal liema merkanzija supplita u servizzi reżi l-intimat għandu jħallas lis-soċjeta' rikorrenti s-somma ta' tletin elf, tliet mija u ħamsa u disgħin Ewro (€30,395), kif jidher u jirriżulta mill-Istatement li qed jiġi hawn anness bħala Dok. Illi minkejja l-interpellazzjonijiet illi sarulu għall-ħlas, l-intimat baqa' inadempjenti u s-somma ta' tletin elf, tliet mija u ħamsa u disgħin Ewro (€30,395) għadha kollha dovuta mill-intimat lis-soċjeta' rikorrenti. Illi d-dejn li għandu l-intimat versu u fil-konfront tas-soċjeta' rikorrenti fis- somma ta' tletin elf, tliet mija u ħamsa u disgħin Ewro (€30,395) huwa ċert, likwidu u dovut u, fil-fehma tas-soċjeta' rikorrenti, l-intimat m'għandu ebda eċċezzjonijiet validi fil-liġi biex jilqa' għat-talbiet tas-soċjeta' rikorrenti u dan kif konfermat ukoll fid-dikjarazzjoni ġuramentata hawn annessa bħala Dok. Illi għalhekk jikkonkorru l-elementi kollha meħtieġa skond il-liġi sabiex din il-kawża tiġi deċiża bid-dispensa tas-smiegħ u skond proċeduri speċjali sommarji kif stabbiliti fil-liġi. Jgħid għalhekk l-intimat għaliex m'għandhiex din l-Onorabbli Qorti: tiddispensa mis-smiegħ tal-kawża a tenur tal-artikolu 167 et sequitur tal- Kap. 12 tal-Liġijiet ta' Malta u tiddeċiedi din il-kawża skond proċedura speċjali sommarja; tiddikjara illi l-intimat huwa veru, ċert u likwidu debitur tas-soċjeta' rikorrenti fis-somma ta' tletin elf, tlett mija u ħamsa u disgħin Ewro (€30,395) rappreżentanti ħlas dovut għal merkanzija mibjugħa u supplita u għal servizzi reżi mis-soċjeta' rikorrenti lill-intimat kif fuq imfisser u skond l-Istatement hawn anness bħala Dok. 'A'; konsegwentement lis-soċjeta' rikorrenti l-imsemmija somma ta' tletin elf, tliet mija u ħamsa u disgħin Ewro (€30,395). Bl-ispejjeż kollha inkluż dak tal-mandat ta' sekwestru kawtelatorju numru 1537/2020 u bl-imgħax legali sad-data tal-ħlas effettiv kontra l-intimati li huwa minn issa nġunt għas-subizzjoni. lill-intimat sabiex iħallas Rat illi fid-19 ta' Novembru 2020 il-Qorti appuntat il-każ għas-smiegħ għad-9 ta' Diċembru 2020. Rat illi fid-9 ta' Diċembru 2020, l-intimat Ian Paul Borg Saydon deher quddiem il-Qorti u ammetta għat-talbiet kif dedotti. Rat illi, fuq ammissjoni tal-intimat, il-Qorti tista' tipproċedi għas-sentenza. Deċiżjoni finali Il-Qorti, Wara illi rat l-amissjoni ta' l-intimat, taqta' u tiddeċiedi dina l-vertenza billi: (i) Tiddikjara illi l-intimat huwa veru, ċert u likwidu debitur tas-soċjeta' rikorrenti fis-somma ta' tletin elf, tlett mija u ħamsa u disgħin Ewro (€30,395) rappreżentanti ħlas dovut għall-merkanzija mibjugħa u supplita u għal servizzi reżi mis-socjeta' rikorrenti lill-intimat; (ii) Tikkundanna lill-intimat sabiex iħallas lis-soċjeta' rikorrenti l-imsemmija somma ta' tletin elf, tliet mija u ħamsa u disgħin Ewro (€30,395). Bl-ispejjeż kollha inkluż dak tal-mandat ta' sekwestru kawtelatorju numru 1537/2020 u bl-imgħax legali sad-data tal-ħlas effettiv ikunu a karigu ta' l-intimat. Francesco Alshebani LL.D. LL.M. (IMLI) Farrugia Sheppard Rita Chappell Deputat Reġistratur